open-index/open-wikipedia-markdown huggingface dataset:
Carry On Constable

***Carry On Constable*** () je britanska crno-bijela filmska komedija snimljena 1960. godine u režiji Geralda Thomasa, a koja predstavlja četvrto ostvarenje iz popularne serije filmova Carry On. Radnja je smještena u policijsku stanicu u pregrađu koja je uslijed epidemije gripe ostala bez potrebnog ljudstva, pa tamošnji narednik (čiji lik tumači Sid James) uzima ljudstvo koje je jedva završilo obuku, a čije će neiskustvo i nesposobnost izazvati kaos. Glavnu ulogu je originalno trebao tumačiti Ted Ray (koji je nastupio u ranijem filmu *[[Carry On Teacher]]*), ali je to spriječio suparnički studio Associated British Pictures Corporation, koji je u međuvremenu Raya angažirao za svoje projekte. Zbog toga je u glavnu ulogu "uskočio" komičar Sid James, koji će kasnije nastupiti u još 19 *Carry On* filmova i postati jedan od zaštitnih likova serije. Carry On Constable je zanimljiv i zbog scene u kojoj se (muški) protagonisti zajedno tuširaju, a što je bila prva scena golotinje u historiji serije (kojoj će humor seksualne naravi postati važan element u kasnijim segmentima).

## Uloge
*Sid James ... Narednik Frank Wilkins
*Eric Barker ... Inspektor Mills
*Kenneth Connor ... Pozornik Charlie Constable
*Charles Hawtrey ... Specijalni pozornik Timothy Gorse
*Kenneth Williams ... Pozornik Stanley Benson
*Leslie Phillips ... Pozornik Tom Potter
*Joan Sims ... Pozornica Gloria Passworthy
*Hattie Jacques ... Narednica Laura Moon
*Shirley Eaton ... Sally Barry
*Cyril Chamberlain ... Pozornik Thurston
*Joan Hickson ... Mrs May
*Irene Handl ... Uzbuđena majka
*Terence Longdon ... Herbert Hall
*Jill Adams ... Pozornica Harrison
*Freddie Mills ... Kradljivac dragulja
*Brian Oulton ... Trgovac
*Victor Maddern ... Detektiv-narednik Liddell
*Esma Cannon ... Gluha starica
*Hilda Fenemore ... Iznervirana žena

## Vanjske veze
*
*''Carry On Constable'' at The Whippit Inn
NLO Pan Adria incident

**NLO Pan Adria incident** odigrao se u augustu 1977. te se smatra jednim od najznačajnijih NLO viđenja na području Jugoslavije. Sve se dogodilo prilikom rutinskog Pan Adria leta Zagreb-Beograd 16.8., oko 1:40 sata po noći. Međutim, tijekom tog leta, iznad Sremske Mitrovice, piloti su uočili neobično plavo-crveno svjetlo na nebu koje je pratilo avion. Taj svjetlosni objekt je pratio avion sve do Surčina. Bilo je detektirano i na radarima vojne mreže VOJIN i civilne kontrole Beograd. Kontrola leta obavijestila je posadu o neobičnom pratiocu. Avion je ipak sretno sletio, dok je objekt ostao iznad oblaka, na mjesto gdje je avion sletio.

Kada je avion nastavio let prema Titogradu, pratili su ga dva borberna zrakoplova Jugoslavenske ratne avijacije. NLO je i dalje pratio avion, nakon čega je avion dobio naredbu skrenuti lijevo prema tom objektu. Ovaj manevar je izmakao kontroli, te su piloti u zadnji tren skrenuli natrag na svoj smjer kako bi izbjegli sudar, a NLO je odletio brzinom od sedam maha u smjeru Batajnice. Četiri MiGa-21 su potom krenula u potjeru za NLO-om, dok je putnički avion nastavio mirni ostatak leta prema Titogradu. Što se tada dogodilo, ostalo je nepoznato. Zna se samo da je jedan pilot te noći poginuo.

Vojna lica kontaktirala su pilote te im savjetovali da o tom incidentu ne govore. Ovo se dogodilo u nezgodnom trenutku, jer se tog dana Tito upravo spremao na avionski put prema dalekom istoku. Piloti su o ovome javno progovorili tek 2012.

## Izvori

## Vanjske veze
*Na rubu znanosti - NLO incident Pan Adrija 1977 godine
Carry On Cruising

***Carry On Cruising*** () je britanska filmska komedija snimljena 1962. godine u režiji Geralda Thomasa, koja je predstavljala šesti po redu film, odnosno prvi film u boji iz ciklusa ''Carry On''. Radnja je smještena na putnički brod *S.S. Happy Wanderer*, čiji je kapetan, koga tumači Sid James, u posljednji trenutak prisiljen angažirati pet novih članova posade, a koji kasnije izazivaju kaos i niz komičnih situacija. Pred samo snimanje se Joan Sims, stalna članica postave *Carry On* filmova, iznenada razboljela, te ju je zamijenila Dilys Lane. Charles Hawtrey, također jedan od članova stalne postave, zbog svađe sa producentima nije angažiran; vratio se tek u sljedećem filmu *[[Carry On Cabby]]*. *Carry On Crusing* je u promotivne svrhe imao premijeru na putničkom brodu u Southamptonu.

## Uloge
*Sid James ... Kapetan Wellington Crowther
*Kenneth Williams ... Prvi oficir Leonard Marjoribanks
*Kenneth Connor ... Dr Arthur Binn
*Liz Fraser ... Glad Trimble
*Dilys Laye ... Flo Castle
*Esma Cannon ... Bridget Madderley
*Lance Percival ... Wilfred Haines, brodski kuhar
*Jimmy Thompson ... Sam Turner
*Ronnie Stevens ... Pijanica
*Vincent Ball ... Jenkins
*Cyril Chamberlain ... Tom Tree
*Willoughby Goddard ... Vrlo debeli čovjek
*Ed Devereaux ... Mladi oficir
*Brian Rawlinson ... Stjuard
*Anton Rodgers ... Mladić
*Anthony Sagar ... Kuhar
*Terence Holland ... Prolaznik
*Mario Fabrizi ... Kuhar
*Evan David ... Mladoženja
*Marian Collins ... Mkada
*Jill Mai Meredith ... Oblikovana gospođica
*Alan Casley ... Ljubazni pomorac

## Vanjske veze
*
*Carry On Films at The Whippit Inn
Carry On Cabby

***Carry On Cabby*** () je britanska crno-bijela filmska komedija snimljena 1963. godine u režiji Geralda Thomasa, a koja predstavlja sedmi po redu film iz serije *[[Carry On (franšiza)|Carry On]]*. Originalno je zamišljen kao zaseban film, odnosno adaptacija istoimene teatarske predstave, a tek kasnije je, angažiranjem članova redovne postave, postao *Carry On* film. Napravljen je u crno-bijeloj tehnici, iako je *[[Carry On Cruising]]*, prethodni film iz serije, bio u boji (a crno-bijeli će biti i sljedeći, *[[Carry On Jack]]*). Protagonist, koga tumači Sid James, je vlasnik taksi službe koji se odjednom suočava sa konkurencijom koju čini poduzeće koje je kao taksiste angažiralo atraktivne žene. Hattie Jacques, koja je u filmu tumačila protagonistovu zanemarenu suprugu, je kasnije tvrdila da joj je upravo *Carry On Cabby* najdraži film iz serije.

Snimanje *Carry On Cabby* je 2011. godine rekonstuirano u ''Hattie'', BBC-jevom biografskom filmu posvećenu Hattie Jacques.

## Uloge

* Sid James ... Charlie Hawkins
* Hattie Jacques ... Peggy Hawkins
* Charles Hawtrey ... Terry "Pintpot" Tankard
* Kenneth Connor ... Ted Watson
* Esma Cannon ... Flo Sims
* Liz Fraser ... Sally
* Bill Owen ... Smiley
* Milo O'Shea ... Len
* Jim Dale ... Otac koji ćeka dijete
* Judith Furse ... Battleaxe
* Renée Houston ... Molly
* Ambrosine Phillpotts ... Aristokratkinja
* Amanda Barrie ... Anthea
* Carole Shelley ... Glup vozač
* Cyril Chamberlain ... Sarge
* Norman Chappell ... Allbright
* Peter Gilmore ... Dancy
* Michael Ward ... Čovjek u tvidu
* Noel Dyson ... Dežurna bolničarka
* Norman Mitchell ... Biznismen u naočalama
* Michael Nightingale ... Biznismen
* Ian Wilson ... Clerk
* Peter Byrne ... Mladoženja
* Darryl Kavann ... Punchy
* Don McCorkindale ... Tubby
* Charles Stanley ... Geoff
* Marion Collins ... Bride
* Peter Jesson ... Trgovac automobilima
* Frank Forsyth ... Šofer
* Marian Horton ... Vozačica Glamcaba
* Valerie Van Ost ... Vozačica Glamcaba

## Reference

## Literatura
*
*

## Vanjske veze
*
*
* ''Carry On Cabby'' at The Whippit Inn
Amar Jašarspahić

**Amar Jašarspahić** poznatiji kao "Gile" rođen je u Zenici (Bosna i Hercegovina), 30. decembra 1990. godine. Muzikom se bavi od malih nogu, a talenat za pjevanje je naslijedio od majke. Svira čak devet instrumenata. Pobjednik je regionalnog muzičkog takmičenja "Zvezde Granda", gdje je u svojoj konkurenciji bio ubjedljivo najbolji. Od tada niže samo uspjehe te puni kako hale, tako i klubove širom Evrope, Australije i Amerike. Održao je nekoliko sjajnih turneja po Balkanu, Zapadnoj Evropi, Skandinaviji, Americi, Australiji. Aktivno se bavi i humanitarnim radom, za pomoć djeci, mladim i starim koji se nalaze u teškim zdravstvenim, ali i materijalnim situacijama. Unicefov je ambasador pod čijom titulom se bori za prava djece u regiji.

Njegov debitantski album *Čovek tvoga sna* (2013) prodat je u rekordnom tiražu. Njegova pjesma iz takmičenja "Imam ljubav ali kome da je dam" osvaja regiju. U ljeto 2015. Gile završava snimanje svog drugog albuma koji će plasirati na tržište cijelog Balkana.

## Nagrade
* 2013. - Pobjednik Zvezda Granda
* 2013. - Otkriće decenije - Sarajevo
* 2014. - Zlatna bubamara za najboljeg inostranog pjevača u Makedoniji
* 2013. - Oskar popularnosti - Pjevač godine
* 2014. - Nagrada za humanistu godine
* 2014. - Titula Unicefovog veleposlanika dobre volje za BiH
* 2015. - Nagrada u Zagrebu za humanitarni rad
* 2015. - Nagrada u Skopju za humanost
* 2015. - Nagrada u Skopju za najboljeg pjevača
* 2015. - Nagrada "Davorin Popović" za najboljeg mladog pjevača
* 2015. - Unicefov veleposlanik - BiH, Regija Balkan i Međunarodni predstavnik
* 2015. - Platinasta ploča album "Čovek tvoga sna"
* 2015. - Nagrada za humanost za "Zalaganje za obrazovanje"
* 2015. - Idol nacije (Obrazovanje gradi BiH)
* 2015. - 15 april - počasni građanin grada Kaknja (za promociju grada i za humanitarni rad)
Bergslagen

**Bergslagen** je glavna rudarska regija Švedske koja se prostire sjeverozapadno od Stockholma, od 
Jezera Vänern do Botnijskog zaljeva.
## Historija
Danas njen teritorij administrativno podpada pod grofovije Dalarna, Örebro, 
Värmland i Västmanland.

Još od srednjeg vijeka se u Bergslagenu intenzivno iskapala željezna ruda i talila sa ugljenom da se dobije 
željezo. Ono je služilo za izradu brojnih metalnih proizvoda, kojima su stanovnici Bergslagena trgovali sa južnim krajevima u zamjenu 
za stoku i poljoprivredne proizvode. Od početka 18. vijeka, otvoreni su brojni novi rudnici 
željezne rude. 
Od 1877. kad je izgrađena luka Oxelösund na Baltičkom moru, i povezana željeznicom sa rudnicima Grängesberg i Stråssa, ruda se izvozi. Istovremeno je na njegovoj bazi izrasla svjetski poznata švedska industrija čelika.

Iako je Bergslagen najpoznatiji po željeznoj rudi, u njemu se kopa i bakar (naročito oko Faluna), srebro, olovo i cink. I danas po regiji ima puno metalurških tvornica, od kojih se ističe velika čeličana u Avesti i ona u Norbergu u kojem se nalazi jedna od najstarijih evropskih visokih peći, koja je danas rekonstruirana.

Pored toga za regiju je važna drvnoprerađivačka industrija, ima puno tvornica celuloze i papira.

## Reference

## Vanjske veze
* ''Bergslagen'' na portalu Encyclopædia Britannica
Centralna banka Azerbejdžana

**Centralna banka Azerbejdžana** (azerbejdžanski: Azərbaycan Respublikasının Mərkəzi Bankı) je centralna banka Azerbejdžana, koja se nalazi u gradu Bakuu. Centralna banka Azerbejdžana je osnovana 11. februara 1992.

Centralna banka Azerbejdžana održava obostrane relacije sa sljedećim institucijama:
* Međunarodni monetarni fond
* Svjetska banka

## Povezano
* Azerbejdžanski manat

## Reference

## Vanjske veze

*   Centralna banka Azerbejdžana
Örebro (grofovija)

**Grofovija Örebro** (švedski: *Örebro län*) je jedna od 21 
grofovije na koji je Švedska administrativno podjeljena, koja se prostire u sredini zemlje. 
## Geografija
Grofovija Örebro prostire se od rudarske regije Bergslagen na sjeveru do jezera Hjälmaren na istoku i Jezera Vättern na jugu.

Örebro ima površinu od 8,546 km² u kojoj živi 280,230 stanovnika.

Örebro graniči sa grofovijama Västra Götaland, Värmland, 
Dalarna, Västmanland, Södermanland, i Östergötland. 
Administrativni centar grofovije je Örebro koji leži na zapadnoj obali jezera Hjälmaren.

Njezin teritorij obuhvaća dio tradicionalne pokrajine Närke i dijelove pokrajina Västmanland i Värmland. 
Teren pokrajine pokriven je brojnim jezerima, i sa nekoliko rijeka koje teku od juga prema istoku.
## Privreda
Örebro je rudarski kraj u kom se kopa željezna ruda, bakar i cink.
Pored toga važna je i drvnoprerađivačka industrija i proizvodnja papira, čelika i željeza.
## Reference

## Vanjske veze

* Službene stranice Grofovije Örebro 
* ''Örebro'' na portalu Encyclopædia Britannica
Hjälmaren

**Hjälmaren** je četvrto po veličini jezero u centru Švedske, uz čiju zapadnu obalu leži grad Örebro.

## Geografija
Jezero Hjälmaren leži zapadno od Stockholma u grofoviji Örebro, nedaleko od 
Jezera Mälaren, u koje istječu njegove vode.
Kanalom Hjälmare dugim 13 km povezan je Mälarenom i preko njega sa Stockholmom i Baltičkim morem.

Hjälmaren je dug 58 km, do 18 km širok, prosječno dubok 6 metara, površine 483 km².
## Reference

## Vanjske veze

* ''Vattenståndsmätningar i Hjälmaren''
Giuseppe Amato

**Giuseppe Amato** (24. august 1899 - 3. februar 1964) bio je italijanski filmski producent, režiser i scenarist, najpoznatiji po suradnji sa nekim od najistaknutijih italijanskih sineasta sredine 20. vijeka. Među filmovima koje je producirao se nalaze antologijska ostvarenja kao *[[Rim, otvoreni grad]]*, *[[Kradljivci bicikla]]* i *[[Slatki život]]*.

## Djelomična filmografija
### producent
* *[[Casta Diva (film, 1935)|Casta Diva]]*, rež. Carmine Gallone (1935)
* *[[Non ti conosco più]]*, rež. Nunzio Malasomma (1936)
* *[[Rose scarlatte]]*, također režija Vittorio De Sica (1940)
* *[[Domani è troppo tardi]]*, također režija Léonide Moguy (1950)
* *[[Donne proibite]]*, također režija (1953)
* *[[Gli ultimi cinque minuti]]*, također režija (1955)
* *[[La ragazza di mille mesi]]*, rež. Steno (1961)

### režiser
* *[[Rose scarlatte]]*, ko-režiser: Vittorio De Sica (1940)
* *[[Malìa]]*, (1946)
* *[[Yvonne la nuit]]*, (1949)
* *[[Donne proibite]]* (1953)
* *[[Gli ultimi cinque minuti]]*, (1955)

## Reference

## Vanjske veze
* 
*
Västmanland

**Västmanland** je jedna od 25 švedskih historijskih pokrajina (švedski: 
*landskap*) u centru zemlje, koja danas više nema nikakvu administrativnu funkciju, ali se njeni stanovnici još uvijek identificiraju sa njom.
## Geografija
Västmanland se prostire sjeverno od Jezera Mälaren prema unutrašnjosti, graniči sa pokrajinama Södermanland, Närke, Värmland, Dalarna i Uppland.

Pokrajina Västmanland ima površinu od 8 363 km² na kojoj živi 303,895 stanovnika.

Danas administrativno podpada najvećim dijelom pod istoimenu grofoviju Västmanland (istok) i manjim zapadnim dijelom pod Örebro.

Teren Västmanlanda se od plodne ravnice na jugoistoku uzdiže se prema sjeveru do ruba brdovite regije Bergslagen.
Tamo se uzdiže najviše brdo pokrajine - Fjällberget visoko 466 metara.
## Historija
Ime Västmanland (Zemlja zapadnih ljudi) nastalo je za srednjeg vijeka, najvjerojatnije da se ukaže na razliku od Upplanda, 
koji je u to vrijeme bio centar Švedske.

Västmanland je bio dio Dalarne sve do 1647., kad je i on postao samostalna administrativna jedinica.
## Privreda
Västmanland je poljoprivredno rudarski kraj poznat po povrtlarstvu i uzgoju krava.
Rudarstvo je razvijeno oko Fagersta u regiji Bergslagen. Blizina željezne rude, i manjih količina bakra, olova 
i cinka, utjecala je na razvoj metalurške industrije u Västeråsu i Köpingu.
## Reference

## Vanjske veze

* ''Dalarna och Västmanland'' na portalu Tacitus
Västmanland (grofovija)

**Grofovija Västmanland** (švedski: *Västmanland län*) je jedna od 21 
grofovije na koji je Švedska administrativno podjeljena, koja se prostire u centru  zemlje, 
sjeverno od Jezera Mälaren. 
## Geografija
Västmanland ima površinu od 5,145 km² u kojoj živi 252,756 stanovnika.

Västmanland graniči sa grofovijama Södermanland, Örebro, 
Dalarna i  Uppsala. Administrativni centar grofovije je Västerås.

Njezin teritorij obuhvaća jugozapadni dio tradicionalne pokrajine Uppland i istočni dio Västmanlanda. 
Plodna ravnica na jugoistoku uzdiže se prema sjeveru do ruba brdovite regije Bergslagen.

Najveće rijeke grofovije su Arboga i Kolbäcksån.

## Privreda
Västmanland je poljoprivredni kraj poznat po povrtlarstvu i uzgoju krava zbog mlijeka.
Rudarstvo je razvijeno oko Fagersta u regiji Bergslagen. Blizina željezne rude, i manjih količina bakra, olova 
i cinka, utjecala je na razvoj metalurške industrije u Västeråsu i Köpingu.
## Reference

## Vanjske veze

* Službene stranice Grofovije Västmanland 
* ''Västmanland'' na portalu Encyclopædia Britannica
Helena Makowska

**Helena Makowska** (2. mart 1893 &ndash; 22. august 1964) bila je poljska filmska glumica, rodom iz današnje Ukrajine. Vrhunac karijere joj se zbio u nijemoj eri, kada je nastupala kao zvijezda niza filmova snimljenih u Italiji i Njemačkoj.

## Izabrana filmografija
* *[[Hamlet (1917 film)|Hamlet]]* (1917)
* *[[Goodbye Youth (1918 film)|Goodbye Youth]]* (1918)
* *[[Il principe dell'impossibile]]* (1918)
* *[[Judith (1923 film)|Judith]]* (1923)
* *[[Frauenmoral]]* (1923)
* *[[Taras Bulba (1924 film)|Taras Bulba]]* (1924)

## Vanjske veze
*
Gracie Allen

**Grace Ethel Cecile Rosalie** "**Gracie**" **Allen** (26. jul 1895 – 27. august 1964) bila je američka glumica i komičarka, najpoznatija kao partnerica i supruga poznatog komičara Georgea Burnsa sa kojim je činila popularan tandem koji je decenijama nastupao na filmu, radiju i televiziji.

Po njoj je dobila ime nagrada Gracie koja se dodjeljuje ženama koje su se istakle pozitivnim doprinosom razvoju elektronskih medija.

## Izvori

## Vanjske veze

* 
* 
*Home of George Burns & Gracie Allen-Radio Television Mirror-December 1940 (page 17)
Bernhard Goetzke

**Bernhard Goetzke** (5. jun 1884 - 7. oktobar 1964) bio je njemački glumac, poznat po nastupima u nekih od najznačajnijih ostvarenja predratne njemačke kinematografije. Nakon Drugog svjetskog rata je uglavnom nastupao u teatru.

## Filmografija
* 1917: Furcht
* 1918: Veritas vincit
* 1919: Tötet nicht mehr!
* 1919: Unheimliche Geschichten 
* 1919: Madame Dubarry 
* 1920: Die Brüder Karamasoff
* 1920: Der Schädel der Pharaonentochter
* 1920: Die Jagd nach dem Tode
* 1921: Das indische Grabmal 
* 1921: Der müde Tod – režija: Fritz Lang
* 1921: Dr. Mabuse, der Spieler – režija: Fritz Lang
* 1922: Vanina – režija: Arthur von Gerlach
* 1922: Peter der Große
* 1924: Die Nibelungen – režija: Fritz Lang
* 1924: Dekameron-Nächte
* 1925: Die Verrufenen – režija: Gerhard Lamprecht
* 1925: Die Prinzessin und der Geiger – režija: Graham Cutts
* 1926: Der Bergadler – režija: Alfred Hitchcock
* 1926: Die Unehelichen – režija: Gerhard Lamprecht
* 1927: Feme
* 1928: Salamander – režija: Grigori Roschal
* 1929: Frühlings Erwachen
* 1930: Städte und Jahre – režija: Jewgeni Tscherwjakow
* 1930: Dreyfus - Regie: Richard Oswald
* 1930: 1914, die letzten Tage vor dem Weltbrand
* 1931: Luise, Königin von Preußen - Regie: Carl Froelich
* 1931: Die Koffer des Herrn O.F.
* 1932: Der schwarze Husar – režija: Gerhard Lamprecht
* 1932: Die Tänzerin von Sanssouci – režija: Friedrich Zelnik
* 1933: Polizeiakte 909 – režija: Robert Wiene
* 1936: Der Kurier des Zaren 
* 1939: Robert Koch, der Bekämpfer des Todes
* 1941: Die schwedische Nachtigall - Regie: Peter Paul Brauer
* 1942: Die Entlassung – režija: Wolfgang Liebeneiner
* 1942: Der große König – režija: Veit Harlan
* 1943: Paracelsus - Regie: G. W. Pabst
* 1943: Die goldene Spinne - Regie: Erich Engels
* 1950: Semmelweis – Retter der Mütter – režija: Georg C. Klaren
* 1950: Das kalte Herz – režija: Paul Verhoeven
* 1956: Adam und Eva *(Adán y Eva)* – režija: Alberto Gout (Goetzke nastupio u verziji za zapadnonjemačko tržište)

## Vanjske veze
* 
* 
* 
* Biografie  auf film-zeit.de
* Der Veit Harlan Prozess 
*
Bodil Ipsen

**Bodil Louise Jensen Ipsen Black** (30. august 1889 - 26. novembar 1964) bila je danska glumica i filmska režiserka, koja se smatra jednim od najistaknutijih ličnosti u historiji danske kinematografije. Karijeru je započela u teatru, a većinu filmova snimila u režiji svog trećeg supruga Emanuela Gregersa. Iako su joj glumačka specijalnost bile komedije, kada se, za vrijeme njemačke okupacije u Drugom svjetskom ratu okrenula režiji, filmovi koje je snimala su bili trileri. Kasniji kritičari su ih proglasili tematski i stilski sličnim hollywoodskim film noirima. Njen film  *[[De røde enge]]*  snimljen nakon oslobođenja je osvojio Grand Prix na Kanskom festivalu. Godine 1948. je po njoj i njenoj kolegici Bodil Kjer prozvana nagrada Bodil, danska nacionalna filmska nagrada.

## Filmografija
### glumica

### režija

## Vanjske veze
* 
* 
* 
* Bodil Ipsen på Dansk Film og Teater
Realna analiza

**Realna analiza** je grana matematičke analize koja se bavi skupom realnih brojeva. Preciznije, ona se bavi analitičkim svojstvima realnih funkcija i nizova, uključujući konvergenciju limese nizova realnih brojeva, neprekidnost, diferencijabilnost i srodna svojstsva realnih funkcija.

## Povezano
* Kompleksna analiza

## Literatura
* Andrew Browder, *Mathematical Analysis: An Introduction*.
* Bartle and Sherbert, *Introduction to Real Analysis*.
* Stephen Abbott, *Understanding Analysis*.
* Walter Rudin, *Principles of Mathematical Analysis*.
* Frank Dangello and Michael Seyfried, *Introductory Real Analysis*.
* Andrew J Watts, *Real Analysis Explained*
Maciste nella terra dei ciclopi

***Maciste nella terra dei ciclopi*** () je italijanski pustolovni film snimljen 1961. godine u režiji Antonija Leonvile. Predstavlja drugo ostvarenje iz obnovljenog (zvučnog) ciklusa filmova o Macisteu. Naslovni protagonist, koga tumači američki bodibilder Gordon Mitchell, je Maciste, snagator koji nastoji zaštititi dječaka koji predstavlja posljednjeg potomka Odiseja. Radnja prikazuje kako se mora suprostaviti zloj kraljici (čiji lik tumači Vira Silenti), a koja želi ubiti dječaka kako bi odobrovoljila kiklope.

## Vanjske veze
*
Maciste contro il vampiro

***Maciste contro il vampiro*** () je italijanski pustolovni film snimljen 1961. godine u režiji Sergija Corbuccija i Giacoma Gentilomoa. Predstavlja treće ostvarenje iz obnovljenog (zvučnog) ciklusa o snagatoru Macisteu. Naslovni protagonist, čiji lik tumači američki bodibilder Gordon Scott, je žitelj sela na Bliskom istoku kome djevojku i sve žene iz sela otme vojska zlog sultana. Radnja prikazuje kako se priključi pobunjenicima, ali i otkrije da je pravi počinitelj otmice vampir.

## Vanjske veze
*
Scorpio Rising

***Scorpio Rising*** ( ) je američki kratki film snimljen 1963. godine u režiji Kennetha Angera, poznat kao jedno od najuticajnijih ostvarenja američke underground kinematografije, odnosno kontrakulture 1960-ih.

Radnja prikazuje grupu bikera na čelu sa Scorpiom (čiji lik tumači Bruce Byron), odnosno kako se ponose vlastitim tijelima i motociklima, odnosno vandaliziraju napuštenu crkvu. U filmu nema nikakvog dijaloga, ali radnju prati pop muzika sa kraja 1950-ih i početka 1960-ih, kao i montažni trikovi temeljem kojih se Scorpio i njegova družina asociraju sa Hitlerom, nacistima te Isusom i njegovim apostolima, a sve uz snažan homoerotski naboj. Uz njih se asociraju i na ikonu mladenačke pobune Jamesa Deana, kao i lik Marlona Branda u bikerskom filmu *[[The Wild One]]*, a koji se, prema Angerovim navodima, "sretnom igrom slučajnosti" prikazivao na televiziji upravo u trenutku kada je snimao scenu u Scorpioovom stanu.

Film je premijerno prikazan u jednoj njujorškoj kino-dvorani. Široj javnosti je, međutim, postao poznat tek 1964. godine nakon što je izazvao oduševljenje među kritičarima uglednih časopisa kao što su *[[The New Yorker]]*, *[[Variety]]* i *[[Newsweek]]*. Relativno visoka gledanost je omogućila Angeru da bez ikakvih problema vrati uloženi budžet (gdje je polovica potrošena na autorska prava pjesama u soundtracku), te je to postao najkomercijalnije ostvarenje u Angerovoj filmografiji.

Scorpio Rising se zbog svog stila, odnosno postupka u kome se muzika, a pogotovo popularna muzika, razdvaja od slike, navodi kao jedno od najvažnijih ostvarenja za razvoj budućih muzičkih videospotova. Također je imao značajan uticaj i na buduće mainstream sineaste, među kojima se najviše ističe Martin Scorsese i njegovo rano ostvarenje *[[Mean Streets]]*, odnosno David Lynch i njegov film *[[Blue Velvet (film)|Blue Velvet]]*.

## Soundtrack
# Ricky Nelson – "Fools Rush In (Where Angels Fear to Tread)"
# Little Peggy March – "Wind-Up Doll"
# The Angels – "My Boyfriend's Back"
# Bobby Vinton – "Blue Velvet"
# Elvis Presley – "(You're the) Devil in Disguise"
# Ray Charles – "Hit the Road Jack"
# Martha and the Vandellas – "(Love Is Like a) Heat Wave"
# The Crystals – "He's a Rebel"
# Claudine Clark – "Party Lights"
# Kris Jensen – "Torture"
# Gene McDaniels – "Point of No Return"
# Little Peggy March – "I Will Follow Him"
# Surfaris – "Wipe Out"

## Izvori

## Vanjske veze
*
Maciste nella Valle dei Re

***Maciste nella Valle dei Re*** ( je italijansko-francusko-jugoslavenski pustolovno-historijski film snimljen 1960. godine u režiji Carla Campogallianija, poznato kao prvo zvučno ostvarenje iz ciklusa o Macisteu. Naslovni protagonist, koga tumači američki bodibilder Mark Forest, je snagator koga put dovede u drevni Egipat na prijelazu iz 6. u 5. vijek pne., te koji odluči pomoći faraonu i lokalnom stanovništvu da se suprotstave perzijskim osvajačima. Snimanje filma, odnosno ponovno pokretanje serije koja je bila uživala popularnost u nijemoj eri, potakli su veliki uspjesi slične teme iz peplum žanra. Forest je ponovio istu ulogu u još nekoliko filmova tokom sljedećih godina.

## Vanjske veze
*
Prečnouste

**Prečnouste** (lat. *Elasmobranchii* odnosno *Euselahii*) su hrskavičnjače u koje se ubrajaju još samo suvremeni morski psi i ražovke s više od 930 recentnih vrsta. Pored njih, postoji još i čitav nih izumrlih taksa, od kojih je jedna (Xenacanthiformes) bila slatkovodna.

Mnoge od danas živućih vrsta vode porijeklo još od razdoblja krede ili ranije  

Od sestrinskog taksona himera razlikuju se sa svojih 5-7 škržnih otvora bez krutog škržnog poklopca (otvori se mekim, kožnim poklopcima otvaraju prema van nezavisno jedan od drugog) i čeljusti u kojima se zubi neprekidno obnavljaju.

Vrste u ovom podrazredu nemaju riblji mjehur, a leđna "peraja" im je kruta. Njihove leđne peraje kao i kod kitova nisu jednake građe kao peraje drugih riba. To su nakupine masnog tkiva, a oblikom se značajno razlikuju od vrste do vrste, tako da se često neku vrstu može raspoznati po njenom obliku. Sličnost građe ovog dijela tijela kod kitova koji su sisavci i ove skupine riba pripisuje se paralelnom razvoju u istim uvjetima.

Unutrašnji rubovi trbušnih peraja mužjaka građeni su tako da oblikuju žljeb za provođenje sperme. Većinom kote žive mladunce (ovoviviparnost), no ne pokazuju skrb za podmladak, osim što neke vrste radi koćenja dolaze na područja (u kojima inače ne obitavaju) gdje će okoliš pružiti određenu sigurnost mladima.

Nastanjuju sva mora na Zemlji, no puno su češći u toplim i tropskim morima.

U Aziji se peraje morskih pasa smatra poslasticom. Izlovljenim živim ribama režu se "peraje", da bi ih se ponovo, ovako teško osakaćene no još uvijek žive, vratilo natrag u more. Pored toga što je ova praksa iznimno surova, velik broj vrsta doveden je zbog ovog izlova u stanje ozbiljne ugroženosti.

## Reference

## Vanjske veze
;Ostali projekti
Sunne

**Sunne** je gradić na zapadu zemlje od 4,931 stanovnika u Grofoviji Värmland, on je
i administrativni centar istoimene općine od 13,255 stanovnika.
 
## Geografija
Sunne leži u tjesnacu koji povezuje Gornje (Övre) sa Srednjim (Mellan) jezerom Fryken. 
## Historija
Sunne je praktički bio selo do 19. vijeka, - 1862.  je postao administrativni centar i od tad se transformirao u grad.
## Znamenitosti
Južno od grada nalazi se kuća nobelovke Selme Lagerlöf - Mårbacka,  u kojoj je rođena i umrla, i napisala većinu svojih djela. Danas je pretvorena u njen spomen muzej.
## Privreda
Glavne industrije su štampa i proizvodnja ambalaže (Tetra Pak).
## Reference

## Vanjske veze

* ''Službene stranice Općine Sunne''
Fryken

**Jezero Fryken** (švedski: *Frykensjöarna*) je izduljeno jezero na zapadu Švedske u Värmlandu.

## Geografija
Jezero Fryken je vrlo dugo - preko 80 km, ali i vrlo usko - širina mu ne prelazi 3 km, na dva mjesta je toliko usko da formira tri zasebna jezera, Gornje (Övre), 
Srednje (Mellan) i Donje (Nedre).

Iz njega istječe rijeka Norsälven koja puni Jezero Vänern.

## Reference

## Vanjske veze

* ''Karta över Frykensjöarna''
Värmland

**Värmland** (latinski: *Vermelandia*) je jedna od 25 švedskih historijskih pokrajina (švedski: 
*landskap*) na zapadu zemlje, koja danas više nema nikakvu administrativnu funkciju, ali se njeni stanovnici 
još uvijek identificiraju sa njom.
## Geografija
Värmland se prostire sjeverno od Jezera Vänern sve do norveške granice na zapadu.
Graniči sa pokrajinama Västergötland, Dalsland, Dalarna, Västmanland i Närke.

Värmland ima površinu od 18 204 km² na kojoj živi 303,895 stanovnika.

Danas administrativno podpada pod istoimenu grofoviju Värmland.

Velik dio Värmlanda je šumovita visoravan, koja kod Granbergeta na sjeveru dosiže visinu od 701 metara. 
Poljoprivreda je moguća samo po nižemu jugu, gdje ima puno jezera sa pripadajućim dolinama.
## Historija
Värmland je za srednjeg vijeka imao gotovo iste granice kao i danas, jedina iznimka je oblast Nordmark 
koji je do 1570. bio je dio Dalslanda / Västergötlanda.
## Privreda
Ekonomija Värmlanda je bazira se na drvnoprerađivačkoj industriji, rudarstvu (željezna ruda) i 
proizvodnji papira. Industrija je koncentrirana u najvećem gradu grad regije - Karlstadu.
## Reference

## Vanjske veze

* ''Värmland'' na portalu Tacitus
Värmland (grofovija)

**Grofovija Värmland** (švedski: *Värmland län*) je jedna od 21 
grofovije na koji je Švedska administrativno podjeljena, koja se prostire na zapadu zemlje. 
## Geografija
Grofovija Värmland proteže se sjeverno od Jezera Vänern sve do norveške granice na zapadu, gotovo u 
potpunosti po tradicionalnoj pokrajini Värmland. Taj vrlo šumoviti kraj, presjeca nekoliko rijeka i 
jezera sa svojim kanjonima. Farmi ima samo po nižemu jugu, gdje ima puno jezera sa svojim dolinama.

Velik dio njezina teritorija formira visoravan, koja kod Granbergeta na sjeveru dosiže visinu od 701 metara.

Värmland ima površinu od 17,591 km² u kojoj živi 273,265 stanovnika.

Värmland graniči sa grofovijama Dalarna, Örebro, 
Västra Götaland i Norveškom.

Grofovija Värmland osnovana je 1779., odvajanjem od Närke.

## Privreda
Ekonomija grofovije bazira se na drvnoprerađivačkoj industriji, rudarstvu (željezna ruda) i 
proizvodnji papira. Industrija je koncentrirana u administrativnom centru grofovije - Karlstadu.
## Znamenitosti
Värmland je bio pozornica romana Gösta Berlings iz 1891. nobelovke  Selme Lagerlöf. 
Njena kuća - Mårbacka u kojoj je rođena, napisala većinu svojih djela i umrla, danas pretvorena u muzej, ona leži južno od gradića 
Sunne.
## Reference

## Vanjske veze

* Službene stranice Grofovije Värmland 
* ''Värmland'' na portalu Encyclopædia Britannica
Maciste (film)

***Maciste*** je italijanski crno-bijeli nijemi pustolovni film snimljen 1915. godine u režiji Luigija Romana Borgnetta i Vincenza Denizota, poznato kao prvo ostvarenje iz ciklusa o snagatoru Macisteu. Naslovni lik, koji tumači Bartolomeo Pagano, se prvi put pojavio prethodne godine kao jedan od sporednih likova u znemenitom historijskom epu *[[Cabiria]]*, te stekao veliku popularnost među publikom. Producenti su iskoristili taj fenomen za osnovni zaplet filma koji je radnjom smješten u moderno doba, a koji pokazuje kako je lijepa djevojka (koju tumači Clementina Gay) progonjena od nasilnika u službi pohotnog aristokrata (čiji lik tumači Didaco Chellini), te spas pronalazi u kino-dvorani gdje se prikazuje Cabiria; tamo u očaju piše pismo kojim Macistea moli za pomoć, a on se na kraju odazove i svojom snagom se uspješno suprotstavi nasilnicima. Film je doživio enorman uspjeh i potakao snimanje serije koja se nastavila sve do 1929. godine, obustavljene tek dolaskom zvučnog filma kome se Pagano nije mogao najuspješnije prilagoditi.

## Vanjske veze
*
Sedmoro smjelih

***Sedmoro smjelih*** () je sovjetski crno-bijeli pustolovni film snimljen 1936. godine u režiji Sergeja Gerasimova, kome je to predstavljao cjelovečernji debi. Protagonisti su šest članova geološkog tima koji odlaze na Artik, i koji, pri dolasku na cilj među prtljagom otkrivaju slijepog putnika koji im se priključio iz želje za pustolovinom. Film, u kome u ulozi ljekarke nastupa Gerasimovljeva supruga Tamara Makarova, je dijelom napravljen iz propagandnih razloga, odnosno službeno je posvećen X kongresu Komsomola. Sljedeće je godine bio prikazan na Svjetskoj izložbi u Parizu gdje je dobio posebno priznanje.

## Vanjske veze
* 
* «Семеро смелых»  Аннотированный каталог фильмов киностудии «Ленфильм» 1918—2003.
* 
* 
* 
* 
* 
* 
*
Komsomoljsk (film)

***Komsomoljsk*** () je sovjetski crno-bijeli igrani film snimljen 1938. godine u režiji Sergeja Gerasimova. Radnja je smještena na ruski Daleki istok i prikazuje kako je, nekoliko godina ranije, tokom Prvog petogodišnjeg plana, zahvaljujući prvenstveno radu dobrovoljaca iz komunističke omladinske organizacije Komsomol u dotada zabačenom području sagrađen moderni industrijski grad Komsomoljsk-na-Amuru. Gerasimov je film snimao na autentičnim lokacijama, te je u brojnim scenama koristio naturščike, odnosno učesnike stvarnih događaja koji su tumačili sami sebe.

## Vanjske veze
* 
* «Комсомольск» на Красном ТВ *(видео)*
*
Les Parapluies de Cherbourg

***Les Parapluies de Cherbourg*** () je francusko-zapadnonjemački filmski mjuzikl snimljen 1964. godine u režiji Jacuqesa Demyja, poznat kao jedno od najpopularnijih ostvarenja evropske kinematografije 1960-ih.

Protagonisti, koje tumače Catherine Deneuve i Nino Castelnuovo, su Geneviève  16-godišnja kćer vlasnice butika u lučkom gradu Cherbourgu, i mladi automehaničar Guy. Radnja prikazuje kako su potpuno zaljubljeni jedno u drugo, ali kako će Guya poziv za služenje vojske, rat u Alžiru i ranjavanje trajno odvojiti od Geneviève, koja, pak, ostaje trudna, ali spas pronalazi u dobronamjernom bogatašu Rolandu Cassardu (čiji lik tumači Marc Michel) koji je oženi.

Les Parapluies predstavlja svojevrsni nastavak Demyjevog ranijeg filma ''Lola'', s obzirom da se u njemu Cassard, koji je u Loli bio protagonist, pojavljuje kao sporedni lik. Od Lole se, međutim, značajno razlikuje kako po tome što je snimljen u boji, tako i po tome što su u njemu svi, pa čak i najbanalniji, dijalozi otpjevani umjesto izgovoreni, a zbog je čega po strukturi prilično sličan operi.

Premijerno je prikazan na Kanskom festivalu, gdje je doživio trijumf i osvojio Zlatnu palmu; odluka žirija je, doduše, izazvala kontroverze među dijelom kritike koja je Demyjev film smatrala "previše komercijalnim" i "nedovoljno umjetničkim". Među publikom je, pak, doživio daleko bolji prijem. Catherine Denevue je upravo zahvaljujući *Les Parapluies de Cherbourg* postala jedna od najvećih zvijezda francuskog i evropskog filma. Pjesme iz filma su, pak, postale veliki hitovi te su obrađivane od strane brojnih pop izvođača.

Demy je godine 1967. godine snimio film ''Model Shop'', gdje Anouk Aimée ponovno glumi lik iz *Lole*, te se stoga smatra završnim dijelom šerburske trilogije.

## Uloge
* Catherine Deneuve ... Geneviève Emery
* Anne Vernon ... Madame Emery
* Mireille Perrey ... Tetka Élise
* Ellen Farner ... Madeleine
* Nino Castelnuovo ... Guy Foucher
* Marc Michel ... Roland Cassard
* Jean Champion ... Aubin
* Pierre Caden ... Bernard
* Jean-Pierre Dorat ... Jean

## Reference

## Vanjske veze
* 
* *[https://www.rottentomatoes.com/m/umbrellas_of_cherbourg/ The Umbrellas of Cherbourg]* at Rotten Tomatoes
* Chicago Reader Review
* The Umbrellas of Cherbourg West End Musical
Udes

**Nesreća** ili **udes** je izraz koji u najširem smislu označava svaki događaj koji ima neželjene posljedice poput smrti ili ozljede njegovih učesnika, odnosno uništenja, onesposobljavanja ili oštećenja neke stvari. Udesom se u pravilu označavaju događaji koji nastaju prvenstveno uslijed specifičnog spleta okolnosti, a ne nečije namjere; obično se događaju tokom obavljanja neke aktivnosti (rad ili rekreacija). Ukoliko je riječ o događaju sa relativno blagim ili otklonjivim posljedicama, obično se koristi izraz **nezgoda**. Ukoliko je riječ o događaju sa teškim posljedicama (najčešće vezanim uz brodove ili važne ekonomske objekte) koristi se riječ **havarija**. Najteži udesi se često nazivaju katastrofama.

Udesi se najčešće vezuju uz saobraćajnu djelatnost, pa se zbog izraz najčešće koristi u tom kontekstu. Tako imamo:
* saobraćajne nesreće (vezane uz drumski/cestovni saobraćaj);
* željezničke nesreće (vezane uz željeznički saobraćaj);
* pomorske nesreće (vezane uz pomorski ili riječni saobraćaj);
* zrakoplovne nesreće (vezane uz zračni promet).

## Povezano
* Nesretan slučaj
* Nehat
* Osiguranje
* Brodolom
The Masque of the Red Death (film)

***The Masque of Red Death*** () je britansko-američki horor film snimljen 1964. godine u režiji Rogera Cormana. Predstavlja pretposljednje ostvarenje iz Cormanovog ciklusa temeljenog na prozi Edgara Allana Poe. Kao predložak je iskorištena znamenita istoimena priča, kojoj su u scenariju Charlesa Beaumonta dodani motivi priče *[[Hop-Frog]]*. Glavni lik, koga tumači Vincent Price, je knez Prospero, okrutni i izopačeni feudalac u Italiji 12. vijeka, koji se pred epidemijom kuge zatvara u svoj zamak, pozvavši niz gostiju kako bi se sa njima posvetio različitim izopačenim užicima. Radnja prikazuje kako po Prospera, za koga se ispostavi da je satanist, i njegove goste svejedno dolazi neznanac zna kao Crvena smrt (čiji lik tumači John Westbrook), a kome će izbjeći jedino oteta seljanka (koju glumi Jane Asher).

Cormanu je, prema vlastitim riječima, Poeova originalna priča bila izuzetno draga, te ju je namjeravao ekranizirati nekoliko godina ranije, netom nakon ''House of Usher,'' prvog filma u ciklusu. Nakraju je odlučio odgoditi projekt, pribojavajući se da će publika pronaći previše sličnosti sa Bergmanovim *[[Sedmi pečat|Sedmim pečatom]]*. U međuvremenu su mu uspjesi drugih filmova iz ciklusa omogućili da pribavi nešto veći budžet od uobičajenog, odnosno koristi usluge londonskih studija.

*The Masque of Red Death* na kraju nije postigao željeni komercijalni uspjeh, a šef matičnog studija Samuel Z. Arkoff ga je proglasio "umjetničarskim". Sa druge strane, kritičari su bili oduševljeni, te se danas smatra jednim od klasičnih ostvarenja žanra i jednom od najboljih nastupa Vincenta Pricea.

Četvrt vijeka kasnije je u Cormanovoj produkciji snimljen istoimeni remake, ali je on doživio neuspjeh i kod publike i kod kritike.

## Uloge
* Vincent Price ... Princ Prospero
* Hazel Court ... Juliana, njegova ljubavnica
* Jane Asher ... Francesca, seljanka
* David Weston ... Gino, Francescin ljubavnik
* Nigel Green ... Ludovico, Francescin otac
* John Westbrook ... Crvena smrt
* Patrick Magee ... Alfredo
* Skip Martin ... Hop Toad, patuljasta dvorska luda
* Verina Greenlaw ... Esmeralda, ljubavnica Hop Toada

## Reference

## Vanjske veze

*
*The Masque of the Red Death - A Hollywood Gothique Retrospective
*Article on film at Senses of Cinema
Teodosije I Carigradski

**Teodosije I Boradiot** (; Antiohija - Carigrad, iza 1183) bio je vaseljenski patrijarh Carigrada od 1179. do 1183.

U burnim sukobima između pripadnika bizantske carske dinastije Komnen podržao je frakciju okupljenu oko regenta i budućeg cara Andronika I Komnena, ali se sa njim ubrzo posvađao. Povod je bio Andronikov plan da svoju nezakonitu kćer Eirene uda za Aleksiosa, nezakonitog sina Aleksija I Komnena; patrijarh je smatrao da su dvoje pribliski rođaci, odnosno da bi to predstavljao incest. Teodosije je također izrazio nezadovoljstvo protjerivanjem carice Marije Antiohijske iz Velike palače. Sukob je dovršen time što je Andronik prisilio Teodosija na ostavku; novim patrijarhom je postao Vasilije II Kamater  koji je bio poslušan caru.

## Reference

## Literatura
* Venance Grumel, « La chronologie des patriarches de Constantinople de 1111 à 1206 », dans *Études byzantines*, tome 1, 1943, p.&nbsp;250-270.
Havarija (razvrstavanje)

**Havarija** može označavati:

*udes, najčešće vezan uz brodove ili sa izuzetno teškim posljedicama;
*generalna havarija, pojam iz pomorskog prava.
Generalna havarija

**Generalna havarija** je svaka izvanredna žrtva ili zadatak namjerno i razborito učinjen ili podnesen radi zajedničke sigurnosti i očuvanja od neposredne opasnosti i imovine koja sudjeluje u zajedničkom pomorskom pothvatu. Tako žrtvovana imovina i učinjeni izdatci nadoknađuju se od strane svih onih čija je imovina sudjelovala u poduhvatu i to razmjerno vrijednosti imovine svakog od njih prema ukupnoj vrijednosti svih sudionika.

## Izvori
* ''Pomorski zakonik''
Žena na dinama

je japanski crno-bijeli igrani film snimljen 1964. godine u režiji Hiroshija Teshigahare. Po žanru je drama, a temelji se na istoimenom romanu Kobo Abea. Protagonist, koga tumači Eiji Okada, je učitelj i entomolog-amater koji na jednoj ekspediciji završi u primorskom naselju a koga, nakon što je propustio autobus za povratak kući, žitelji na prevaru odvedu improvizirani rudnik gdje živi neimenovana udovica (čiji lik tumači Hiroko Ito) i kao robinja za njih kopa pijesak. Radnja prikazuje protagonistove stalne i uzaludne napore da pobjegne, ali i kako prema udovici sa kojom dijeli sudbinu osjeća sve veću privlačnost. Žena na dinama je prikazana na Kanskom festivalu gdje je osvojila specijalnu nagradu žirija. Kritičari su izuzetno hvalili izuzetno moderni stil, srodan eksperimentalnim i avangardnim filmovima, kao i korištenje elemenata mita o Sizifu i erotskih elemenata. Film je pohvale dobio i od japanskih kritičara, te je nominiran za Oscar za najbolji strani film, a što je, inače, bila rijetkost za ostvarenja koja se smatraju "avangardnim".

## Uloge
* Eiji Okada – Entomolog Niki Junpei
* Kyōko Kishida – Žena
* Hiroko Itō – Entomologova supruga (u flashbackovima)
* Kōji Mitsui
* Sen Yano
* Ginzō Sekiguchi

## Reference

## Vanjske veze
* 
*
Onibaba (film)

je japanski crno-bijeli igrani film snimljen 1964. godine u režiji Kanetoa Shinda. Radnja je smještena u Japan u 14. vijeku, nedugo nakon bitke kod Minotagawe i na početku perioda građanskih ratova poznatog kao Nanboku-chō. Naslovna protagonistica, čiji lik tumači Nobuko Otowa, je seljanka koja zajedno sa svojom kćeri (čiji lik tumači Jitsuko Yoshimura) preživljava na prevaru ubijajući zalutale vojnike i prodajući njihovo oružje i oklop za hranu. Onibaba, djelomično inspiriran japanskom basnom ''shin'' budizma, je prilično vješto miješao žanrove jidaigekija sa horora, a na samom završetku je Shindo iskoristio priliku da iskaže svoj stav o nekim suvremenim temama kao što su atomski napadi na Hiroshimu i Nagasaki, odnosno diskriminacija njihovih žrtava u japanskom društvu.

Shindo je godine 2000. snimanje filma rekonsturirao u scenama filma By Player, biografskog ostvarenja posvećenog svom glumcu Taijiju Tonoyami.

## Uloge
*Nobuko Otowa ... Starija žena
*Jitsuko Yoshimura ... Mlađa žena
*Kei Satō ... Hachi
*Taiji Tonoyama ... Ushi
*Jūkichi Uno ... Maskirani ratnik

## Vanjske veze

* 
* *[http://www.jmdb.ne.jp/1964/cn003230.htm Onibaba]* at the Japanese Movie Database
* 
*
Deserto rosso

***Crvena pustinja*** (tal. *Il deserto rosso*) je film Michelangela Antonionija iz 1964. godine. Prvi je Antonionijev film u boji, te je cijenjen zbog retoričke uporabe technicolora i širokokutnog objektiva. Zajedno s filmovima *Avantura*, *Noć* i *Pomrčina* čini tetralogiju koju, osim stilskih tehnika objedinjava i tematika otuđene protagonistice. Dobitnik je ''Zlatnog lava'' u Veneciji.

## Tematske odrednice

Usamljenoj Giuliani životno okruženje je dehumanizirano tvorničko postrojenje, unutar kojega živi s mužem i sinom, s kojima uspijeva uspostaviti tek jalovu komunikaciju nakon nedavne prometne nesreće koja ju je psihički potresla. U nastojanju da uspostavi smislene odnose sa svojom okolinom, Giuliana traži oslonac u muževom kolegi Corradu, ali ni on joj ne može pomoći.

## Vanjske veze
* 
* 
*
*
Prima della rivoluzione

***Prima della revoluzione*** ( ) je italijanski crno-bijeli igrani film snimljen 1964. godine u režiji Bernarda Bertoluccija koji je predstavljao njegov cjelovečernji debi.

Film je inspiriran znamenitim Stendhalovim romanom *[[Parmski kartuzijanski samostan]]*, čija se radnja događa u Bertoluccijevoj rodnoj Parmi. Bertolluci je iz njega "posudio" mjesto radnje i imena glavnih likova, ali je radnju premjestio u moderno doba. Protagonist, koga tumači Francesco Barilli, je Fabrizio, 22-godišnji student koji se osjeća rastrgnut između svog buržoaskog porijekla koje mu omogućava lagodan život i sigurnu budućnost s jedne, te buntovničke prirode i revolucionarnih ideala zbog koji se priključio Komunističkoj partiji sa druge strane. Radnja prikazuje kako te dileme privremeno rješava dolazak deset godina starije rođake (čiji lik tumači Adriana Asti), sa kojom će započeti ljubavnu vezu.

*Prima della revoluzione*, koja je premijerno prikazan na Kanskom festivalu, izazvao je veliku pažnju, s obzirom da je Bertolucci tada imao tek 22 godine, ali i zbog korištenja tehnika i stila francuskog Novog vala, koji su u italijanskoj kinematografiji tog doba bili rijetkost. U samoj Italiji je film dočekan prilično hladno, ali je zato hvaljen kod stranih kritičara. Danas se često navodi kako je Bertolucci u filmu izuzetno vješto prenio sve veći generacijski jaz u tadašnjem italijanskom društvu, odnosno osjećaj da predstoje burne društvene promjene koje će eksplodirati u šezedesetosmaškom buntu.

## Izvori

## Vanjske veze
* 
* Rete civica di Reggio Emilia, recensioni a Prima della rivoluzione 
* Italica, Prima della rivoluzione 
* Adriano Aprà, Bertolucci e il cinema come «certezza»
Närke

**Närke** (latinski: *Nericia*) je jedna od 25 švedskih historijskih pokrajina (švedski: 
*landskap*) u sredini zemlje, koja danas više nema nikakvu administrativnu funkciju, ali se njeni stanovnici 
još uvijek identificiraju sa njom.
## Geografija
Närke se prostire sjeverno od Jezera Vättern, graniči sa pokrajinama Västmanland (sjever), Södermanland (istok), 
Östergötland (jugoistok), Västergötland (jugozapad) i Värmland (sjeverozapad).

Närke ima površinu od 4 126 km² na kojoj živi 195,414 stanovnika.

Danas njen teritorij administrativno podpada pod grofovije Örebro, 
Västmanland i Södermanland.

Närke je nizinski kraj najviše brdo Tomasbodahöjden dosiže visinu od 298 metara. 
## Historija
Närke je za srednjeg vijeka bio veći nego danas, iako je tada bio vrlo slabo naseljen.
Örebro je još od srednjeg vijeka bio najveći i jedini grad pokrajine, to je i ostao sve do sredine 17. vijeka kad je i Askersund dobio 
taj status.
## Privreda
Ekonomija Närkea se bazira se na drvnoprerađivačkoj industriji i rudarstvu, kopa se cink.
## Reference

## Vanjske veze

* ''Närke'' na portalu Nationalencyklopedin
Obična mušmula

**Mušmula** (lat. *Mespilus germanica*) je veliki listopadni grm ili malo stablo. Iako prevedeni latinski naziv znači njemačka mušmula, potječe iz jugozapadne Azije  i jugoistočne Europe, a u Njemačku su je donijeli Rimljani.

## Opis

Zahtjeva topla ljeta i blage zime. Staništa su joj suha i sunčana mjesta. Pod idealnim uvjetima, ova biljka naraste do 8 m visine. Ima jako kratak životni vijek, živi 30-50 godina. 
Listovi su joj tamno zeleni i  eliptični, 8–15&nbsp;cm dugi i 3–4&nbsp;cm široki. S donje strane su jako dlakavi. Jako su lijepe crvene boje u jesen, prije nego što opadnu.

Cvjetovi narastu u kasno proljeće, od svibnja do lipnja. Bijele su boje, dvospolni su i oprašuju ih pčele. Imaju velike prašnike.

Okrugli i kruškoliki plod, u kojem je 5 krupnih, stelarnih sjemenki, ima čašku na vrhu i boja mu je žutozelena do tamnosmeđa. U svježem stanju mušmula nije jestiva, jer je njeno tada meso ploda pretrpko i prekiselo za jesti. Tek kada plod  odstoji i macerira, čime poraste razina šećera može se jesti kao mekana,  ukusna kašasta poslastica.

## Historija
Mušmula se već oko tri tisuće godina uzgaja u regiji Kaspijskog jezera (sjeverni Iran). Uvedena je u Grčku oko 700. godine prije Krista, a u Rim oko 200. godine prije Krista. To je bilo važno voće tijekom rimskih i  srednjovjekovnih vremena. Do 17.  i 18. stoljeća, zamijenjenjena je uzgojem drugih vrsta voća, pa se tako danas rijetko uzgaja. 
## Izvori
Pomum

**Pomum** je poseban tip koštunice. Postoje različita tumačenja kako se zapravo razvija ovaj plod, ali je najprihvaćenije da je njegov veći deo izgrađen od razrasle cvetne lože; bazalnih delova čašičnih i kruničnih listića sa prašnicima, čemu je priključen i potcvetan plodnik koga čini pet oplodnih listića. Egzokarp i mezokarp su mesnati i čvrste konzistencije, a endokarp obrazuje pet kućica sa po dva semena. Na suprotnoj strani od drške ploda su uočljivi zaostali prašnici, kao i čašica.

## Primeri
Osim jabuke, zbog koje se pomum naziva još i plod jabuka, ovaj tip koštunice imaju i kruška, glog i dunja, s tim da kod ove poslednje postoji više semena u kućici endokarpa.

## Reference